《满庭芳 送友人还会稽》
明代·黄周星

新绿方浓，残红尽落，多情正自凝眸。不堪南浦，又复送归舟。

便凝江郎作赋，也难写、别恨离愁。消魂久，斜阳芳草，天际水悠悠。

问君何处去，若耶溪畔，宛委山头。有千岩竞秀，万壑争流。

愧我江湖迹遍，到如今、仍坐书囚。迟君至，开襟散发，咏月醉南楼。

作者简介：（1611—1680）明末清初江南上元人，早年育于湘潭周氏，冒姓周，字景虞，号九烟。明崇祯十三年进士，授户部主事。明亡不仕，自称黄人，字略似，号半非，别号圃庵、汰沃主人、笑苍道人。寄寓南浔马家巷。工诗文、书画、篆刻。康熙十九年端午节，在南浔投水自杀。著有《刍狗斋集》、《梦史》、《圃庵诗集》、《百家姓编》、《人天乐传奇》等。